Lav et referat af nedenstående tekst:

Tekst:
Sagen, hvor en ansat på Gl. Lindholm Skole i juni blev fængslet for at have krænket 12 børn i en årrække, har skabt så meget negativt fokus på skolen, at skolelederen har valgt at opsige sit job. I et brev til forældrene skriver Carsten Søndergaard, at han ikke ønsker, at hans person skal skygge for skolens gode udvikling. Han skal nu være skoleleder på Vestbjerg Skole i samme kommune fra 1. november. Det ærgrer Mogens Nørregaard Larsen, der er formand for skolebestyrelsen og forældrerepræsentant på Gl. Lindholm Skole. Beslutningen er forhastet - Jeg synes, beslutningen er forhastet i og med, der ikke foreligger en afgørelse i sagen endnu. En person, som har arbejdsmæssig tilknytning til skolen i Nørresundby, sidder lige nu varetægtsfængslet. Han er sigtet for at have krænket 12 børn i løbet af flere år. Det kom frem i august. - Selvfølgelig har sagen været rigtig uheldig for skolen. Vi har ikke på nogen måde lagt pres på, at det her skulle ske. Med alt vi har været oplyst om, så har sagen været håndteret på en ordentlig måde, siger forældrerepræsentanten. Bekymret for skolens rygte I en besked til forældrene på Vestbjerg Skole lyder det, at der har været forudgående dialog med ledelsen og bestyrelsen på skolen inden tiltrædelsen af Carsten Søndergaard som ny skoleleder. Forældrebestyrelsesformand på Vestbjerg Skole fortæller, at han ser frem til samarbejdet med den nye leder. - Ud fra de ting, vi har hørt, synes vi, det er en fin beslutning, siger Anders Asdal Andersen. De har i skolebestyrelsen tillid til, at forvaltningen har afklaret de ting, der skulle afklares med Carsten Søndergaard. -	Skulle man have en bekymring, så er det, om sagens negative rygte følger med, siger forældrebestyrelsesformanden. - Men forvaltningen er opmærksomme på det og vil hjælpe os, hvis vi får brug for det, siger Anders Asdal Andersen. Han lægger desuden vægt på, at sagen ikke er afsluttet endnu. -	Det ville være synd for Carsten og skolen, hvis sagen skygger for Vestbjerg Skole, slutter han.

Referat:
Ansat blev sigtet for blufærdighedskrænkelser, og det får nu skolelederen til at skifte job. Forældrerepræsentant kalder beslutningen forhastet.